ΓΡΑΠΤΗ ΕΡΩΤΗΣΗ E-3677/01

υποβολή: Alexandros Alavanos (GUE/NGL) προς την Επιτροπή

(17 Ιανουαρίου 2002)

Θέμα: Τεχνικά λύκεια

Σε πρόσφατη ανακοίνωση της Ομοσπονδίας Λειτουργών Μέσης Εκπαίδευσης αναφέρεται ότι στα Τεχνικά Λύκεια (ΤΕΕ)πάρχουν σοβαρές ελλείψεις σε βιβλία, εργαστήρια, καθηγητές ειδικοτήτων και επιμόρφωσης των καθηγητών στις νέες τεχνολογίες. Τα προβλήματα που προέρχονται από τις παραπάνω ελλείψεις έχουν ως αποτέλεσμα τη μείωση των μαθητών των τεχνικών λυκείων και οδηγούν τους εγκαταλείποντες μαθητές σε κοινωνικό αποκλεισμό, αφού για αυτούς τους νέους το λύκειο ρητά είναι η μόνη τους διέξοδος για να αποκτήσουν δεξιότητες και επαγγελματικά προσόντα. Από τον ιδρυτικό τους νόμο τα τεχνικά λύκεια έχουν σκοπό την επαγγελματική ένταξη των νέων στην αγορά εργασίας. Στην Ελλάδα, τα ποσοστά ανεργίας των νέων και των νέων που εγκαταλείπουν το σχολείο είναι από ταψηλότερα στην Ένωση.

Δεδομένου ότι στη σύσταση του Συμβουλίου για την εφαρμογή των πολιτικών των κρατών μελών για την απασχόληση όσον αφορά την Ελλάδα τονίζεται ότι τα συστήματα εκπαίδευσης χρειάζονται περαιτέρω βελτίωση, γνωρίζει η Επιτροπή ανπήρξαν προγράμματα από την ελληνική κυβέρνηση για την αντιμετώπιση των προβλημάτων· Υπήρξαν ενέργειες ενταγμένες στο Α Επιχειρησιακό πρόγραμμα Εκπαίδευσης και Αρχικής Κατάρτισης του Β Κοινοτικού Πλαισίου Στήριξης· Ποιές είναι οι εκτιμήσεις της Επιτροπής για την αποτελεσματικότητά τους· Τί δράσεις έχουν προγραμματισθεί στο Β Επιχειρησιακό πρόγραμμα Εκπαίδευσης και Αρχικής Κατάρτισης·

Απάντηση της κ. Διαμαντοπούλου Εξ ονόματος της Επιτροπής

(21 Φεβρουαρίου 2002)

Η Επιτροπή, κατά τη διαπραγμάτευση του 3ου κοινοτικού πλαισίου στήριξης (ΚΠΣ) 2000-2006 με τις ελληνικές αρχές, έδωσε ιδιαίτερη σημασία στο πρόβλημα των ελλείψεων σε βιβλία, εργαστήρια, καθηγητές ή άλλων ανεπαρκειών στη λειτουργία των τεχνικών και επαγγελματικών λυκείων (TEE) στην Ελλάδα. Το Υπουργείο Παιδείας, η αρμόδια κρατική αρχή στην Ελλάδα για την αρχική επαγγελματική κατάρτιση, έχει επίγνωση των εν λόγω δυσκολιών.

Σύμφωνα με τις πληροφορίες του εν λόγωπουργείου, ο αριθμός των μαθητών που εγγράφηκαν στα TEE για το σχολικό έτος 2000-2001 αυξήθηκε κατά σχεδόν 7 % σε σχέση με το προηγούμενο έτος. Επιπλέον, ο αριθμός των μαθητών των TEE προσεγγίζει όλο και περισσότερο τον αριθμό των μαθητών των Ενιαίων Λυκείων. Αυτή η τάση δείχνει ότι εφόσον αυξάνεται η ζήτηση για το εν λόγω είδος εκπαίδευσης, θα έπρεπε να αυξηθεί κατά πολύ περισσότερο η προσπάθεια αναβάθμισης της ποιότητάς της.

Στο πλαίσιο του 2ου ΚΠΣ 1994-1999 για την Ελλάδα, τέθηκαν σε εφαρμογή ενέργειεςπέρ των ΤΕΕ για την εκπόνηση νέων προγραμμάτων σπουδών, την έκδοση βιβλίων, την κατάρτιση εκπαιδευτικών και τη διεξαγωγή κύκλων μαθημάτων στους τομείς του περιβάλλοντος και τηςγείας.

Στο πλαίσιο του 3ου ΚΠΣ 2000-2006 για την Ελλάδα και του επιχειρησιακού προγράμματος (ΕΠ) Εκπαίδευση και Αρχική Επαγγελματική Κατάρτιση, στον άξονα προτεραιότητας 2 Προώθηση και Αναβάθμιση της Εκπαίδευσης και της Επαγγελματικής Κατάρτισης στο πλαίσιο της Δια Βίου Μάθησης, εντάσσεται η δράση 2.3.2. Ανάπτυξη των TEE και των σχολικών εργαστηρίων που περιλαμβάνει ενέργειες:

- όσον αφορά το σχεδιασμό και την εφαρμογή μηχανισμών σύνδεσης με την παραγωγή και την αγορά εργασίας,

- όσον αφορά τη βελτίωση των εκπαιδευτικών προγραμμάτων και την εισαγωγή καινοτόμων εκπαιδευτικών μεθόδων και μέσων που ανταποκρίνονται καλύτερα στις νέες ανάγκες,

- όσον αφορά πρότυπα σχέδια για την αναβάθμιση της ποιότητας της εκπαίδευσης κατόπιν αξιολόγησης,

- καθώς και ενέργειες που δίνουν μεγαλύτερη βαρύτητα στη βελτίωση της οργάνωσης και της αξιολόγησης.

Επιπλέον, στο πλαίσιο τωνπόλοιπων αξόνων του εν λόγω προγράμματος, έχει προβλεφθεί ολόκληρη σειρά ενεργειών για την καταπολέμηση της σχολικής διαρροής και τη συμβολή στην καλή λειτουργία του εν λόγω θεσμού.

Η χρηματοδότηση για τις εν λόγω ενέργειες ανέρχεται σε ± 500 εκατ. και αποδεικνύει την ισχυρή βούληση των εθνικών αρχών στον εν λόγω τομέα.

Οι ελλείψεις ή οι ανεπάρκειες που επισημαίνει ο κ. βουλευτής ενδέχεται να οφείλονται στο χρόνο που απαιτείται για την έναρξη της δραστηριότητας των αρχών διαχείρισης που ευθύνονται για την εφαρμογή των προγραμμάτων, όπως προβλέπεται στον κανονισμό (ΕΚ) 1260/1999 του Συμβουλίου, της 21ης Ιουνίου 1999, σχετικά με τις γενικές διατάξεις για τα Διαρθρωτικά Ταμεία(1). Ως εκ τούτου, εάν η εφαρμογή των σχεδίων και των ενεργειών καθυστέρησε γι' αυτόν το λόγο, σύμφωνα με τις πληροφορίες που διαβιβάστηκαν από την αρχή διαχείρισης του προαναφερθέντος ΕΠ, προβλέπεται ότι η επιλογή των εν λόγω σχεδίων και η δρομολόγησή τους θα γίνει πριν από τα τέλη του 2002, συμβάλλοντας έτσι στην επίλυση των εν λόγω προβλημάτων.

(1) ΕΕ L 161 της 26.6.1999.